pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เร่งช่วยเหลือลูก 3 คนของ รปภ. ที่ถูกยิงเสียชีวิต จากเหตุคนร้ายปล้นร้านทองใน จ.ลพบุรี
วันจันทร์ที่ 13 มกราคม 2563
พม. เร่งช่วยเหลือลูก 3 คนของ รปภ. ที่ถูกยิงเสียชีวิต จากเหตุคนร้ายปล้นร้านทองใน จ.ลพบุรี
พม. เร่งช่วยเหลือลูก 3 คนของ รปภ. ที่ถูกยิงเสียชีวิต จากเหตุคนร้ายปล้นร้านทองใน จ.ลพบุรี
วันนี้ (13 ม.ค. 63) เวลา 11.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงกรณีเหตุการณ์คนร้ายใช้อาวุธปืนบุกปล้นร้านทองภายในห้างสรรพสินค้าแห่งหนึ่ง ในอําเภอเมือง จังหวัดลพบุรี ทําให้มีผู้เสียชีวิต 3 คน เมื่อวันที่ 9 ม.ค. 63 นั้น สําหรับเจ้าหน้าที่รักษาความปลอดภัย อายุ 32 ปี ที่เสียชีวิต เป็นหัวหน้าครอบครัว มีลูก 3 คน กําลังเรียนหนังสือ จากเหตุการณ์ดังกล่าวทําให้ครอบครัวสูญเสียเสาหลักครอบครัว โดยกระทรวงการพัฒนาสังคมและความมั่นคงของมนุษย์ (พม.) ได้เร่งให้ความช่วยเหลือ ดังนี้ 1. สํานักงานพัฒนาสังคมและความมั่นคงของมนุษย์จังหวัดลพบุรี ลงพื้นที่เยี่ยมครอบครัวให้กําลังใจ และประเมินทางสังคม เพื่อให้ความช่วยเหลือในเบื้องต้นตามภารกิจด้านเด็ก เยาวชน และครอบครัว พร้อมนําเรื่องเข้าพิจารณาให้ความช่วยเหลือบุตรทั้ง 3 คน ของชายดังกล่าว ในลักษณะครอบครัวอุปถัมภ์ โดยจ่ายเงินให้เดือนละ 4,000 บาท จนกว่าเด็กอายุ 18 ปีบริบูรณ์ และ 2. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบหมายพัฒนาสังคมและความมั่นคงของมนุษย์จังหวัดลพบุรี (นายสุเมธ ทรายแก้ว) เป็นผู้แทนในการทอดผ้าบังสุกุลในงานฌาปนกิจศพของชายดังกล่าว เมื่อวานนี้ (12 ม.ค. 63) ณ วัดบ่อเงินเจริญสุข ตําบลโพธิ์เก้าต้น อําเภอเมืองลพบุรี จังหวัดลพบุรี พร้อมกันนี้ได้มอบเงินส่วนตัวเป็นทุนการศึกษาแก่ครอบครัว
รัฐบาลไทย-ข่าวทำเนียบรัฐบาล-รัฐบาล เร่งช่วยเหลือบรรเทาความเดือดร้อนผู้ประสบภัยในภาคใต้ พร้อมวางมาตราการป้องกันอุทกภัยในอนาคตต่อไป
วันพุธที่ 7 ธันวาคม 2559
รัฐบาล เร่งช่วยเหลือบรรเทาความเดือดร้อนผู้ประสบภัยในภาคใต้ พร้อมวางมาตราการป้องกันอุทกภัยในอนาคตต่อไป
รัฐบาล เร่งช่วยเหลือบรรเทาความเดือดร้อนผู้ประสบภัยในภาคใต้ พร้อมวางมาตราการป้องกันอุทกภัยในอนาคตต่อไป
วันนี้ (7 ธันวาคม 2559) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีในเรื่องของมาตราการช่วยเหลือผู้ประสบอุทกภัยในพื้นที่ภาคใต้ว่า สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงห่วงใยประชาชนผู้ประสบความเดือดร้อนจากอุทกภัยทุกคน และทรงพระราชทานถุงยังชีพให้แก่ผู้ประสบอุทกภัย
ในส่วนของรัฐบาล ได้สั่งการให้หน่วยงานที่เกี่ยวข้องลงพื้นที่ไปดูแลบรรเทาความเดือดร้อนให้กับประชาชนอย่างต่อเนื่อง พร้อมทั้งมอบหมายให้กระทรวงมหาดไทยและกระทรวงเกษตรและสหกรณ์ ลงพื้นที่เยียวยาประชาชนที่เดือดร้อนอย่างใกล้ชิด รวมไปถึงวางแนวทางหามาตรการป้องกันปัญหาอย่างยั่งยืน เพื่อป้องกันและลดความเสียหายจากอุทกภัยที่อาจจะเกิดซ้ําอีกในอนาคต
ทั้งนี้ การแก้ไขปัญหาดังกล่าว ประชาชนจะต้องเข้าใจว่า รัฐบาลดําเนินการโดยคํานึงถึงประโยชน์ส่วนรวมเป็นหลัก และที่สําคัญ รัฐบาลและประชาชนจะต้องให้ความร่วมมือซึ่งกันและกัน เพื่อการแก้ปัญหาเหล่านี้ได้อย่างยั่งยืนต่อไป
----------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รมว.พม. พบ อพม. 50 เขต กทม. เผยเตรียมจัดโครงการอบรมอาสาสมัครคนรุ่นใหม่ พร้อมเชิญชวน อพม. ทั่วประเทศ ร่วมเป็นจิตอาสา
วันพฤหัสบดีที่ 5 กันยายน 2562
รมว.พม. พบ อพม. 50 เขต กทม. เผยเตรียมจัดโครงการอบรมอาสาสมัครคนรุ่นใหม่ พร้อมเชิญชวน อพม. ทั่วประเทศ ร่วมเป็นจิตอาสา
รมว.พม. พบ อพม. 50 เขต กทม. เผยเตรียมจัดโครงการอบรมอาสาสมัครคนรุ่นใหม่ พร้อมเชิญชวน อพม. ทั่วประเทศ ร่วมเป็นจิตอาสา
วันที่ 4 ก.ย. 62 เวลา 11.30 น. ที่บริเวณห้องโถงชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้พบปะพูดคุยและรับฟังปัญหากับกลุ่มประธานอาสาสมัครพัฒนาสังคมและความมั่นคงของมนุษย์ (อพม.) ทั้ง 50 เขตของกรุงเทพมหานคร
นายจุติ กล่าวว่า การพบปะพูดคุยกับ อพม. ในครั้งนี้ ได้รับฟังปัญหาต่างๆ ที่เกิดขึ้นในพื้นที่ระหว่างการทํางานจากตัวแทนจาก อพม. โดยในเบื้องต้น ตนจะดําเนินการประสานกับผู้ที่เกี่ยวข้องให้ทราบถึงปัญหาที่เกิดขึ้น รวมถึงให้ความสําคัญในการบูรณาการทํางานร่วมกันระหว่างสํานักงานเขตของกรุงเทพมหานคร กับ อพม. เพื่อร่วมกันหาแนวทางแก้ไขปัญหาและขับเคลื่อนงานให้มีประสิทธิภาพมากขึ้น ทั้งนี้ กระทรวง พม. ขอเชิญชวน อพม. ทั่วประเทศ เข้าร่วมเป็นจิตอาสา เพื่อทําความดี เพื่อถวายพระบาทสมเด็จพระวชิรเกล้าเจ้าอยู่หัว และได้เตรียมจัดโครงการอบรมอาสาสมัครคนรุ่นใหม่เพื่อ "สร้าง-เสริม-ซ่อม” สังคมภายใต้แผนยุทธศาสตร์ชาติ 20 ปี
รัฐบาลไทย-ข่าวทำเนียบรัฐบาล-ระบบใบสั่งยาอิเล็กทรอนิกส์
วันจันทร์ที่ 20 กรกฎาคม 2563
ระบบใบสั่งยาอิเล็กทรอนิกส์
วันที่ 4 กุมภาพันธ์ 2563
เป็นระบบบริหารจัดการร้านขายยาเพื่อเชื่อมโยงการให้บริการระหว่างโรงพยาบาลและร้านขายยาด้วยระบบใบสั่งยาอิเล็กทรอนิกส์
กระทรวงดิจิทัลเพื่อเศรษฐกิจและสังคมได้จัดนิทรรศการวิสาหกิจดิจิทัลเริ่มต้น (Digital Startup) เพื่อแสดงผลงานตัวอย่างด้านเทคโนโลยีสุขภาพ (HealthTech) แด่นายกรัฐมนตรี เพื่อยกระดับบริการทางการแพทย์และสาธารณสุขไทย ประกอบไปด้วย ระบบใบสั่งยาอิเล็กทรอนิกส์ ซึ่งเป็นการเชื่อมโยงการให้บริการระหว่างโรงพยาบาลและร้านขายยา แอปพลิเคชันเกมที่ผสมผสานการออกกําลังกาย เพื่อให้ผู้เล่นสนุกสนานกับการเล่นเกมและออกกําลังกายไปพร้อม ๆ กัน แอปพลิเคชันอูก้า ที่สามารพูดคุยระบบวิดีโอคอลล์กับจิตแพทย์ได้โดยตรง และ QueQ Hospital สําหรับจองคิวโรงพยาบาล คลินิก และศูนย์บริการทางสาธารณสุข โดยนายกรัฐมนตรีได้กล่าวชื่นชมผลงานที่ทั้งหมดที่ถูกพัฒนาว่ามีความสอดคล้องกับยุทธศาสตร์ชาติ 6 ข้อ ช่วยให้ประเทศไทยพัฒนาอย่างยั่งยืน และขอเชิญชวนคนไทยหันมาออกกําลังกายเพื่อสุขภาพที่ดีรวมถึงการดูแลสุขภาพจิตไม่ให้มีความเครียด
รัฐบาลไทย-ข่าวทำเนียบรัฐบาล-กสร. ย้ำนายจ้างมีลูกจ้างครบ 10 คน ต้องจัดทำเอกสารการจ่ายค่าจ้าง
วันศุกร์ที่ 20 เมษายน 2561
กสร. ย้ํานายจ้างมีลูกจ้างครบ 10 คน ต้องจัดทําเอกสารการจ่ายค่าจ้าง
กรมสวัสดิการและคุ้มครองแรงงาน เตือนนายจ้างมีลูกจ้างรวมกันครบ 10 คนขึ้นไป จัดทําเอกสารการจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุด ฝ่าฝืนมีโทษปรับ 2 หมื่นบาท
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. ๒๕๔๑ กําหนดให้นายจ้างซึ่งมีลูกจ้างรวมกันตั้งแต่ 10 คนขึ้นไปจัดทําเอกสารการจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุด ซึ่งอย่างน้อยต้องมีรายการดังต่อไปนี้ 1.วันและเวลาทํางาน 2.ผลงานที่ทําได้สําหรับลูกจ้างซึ่งได้รับค่าจ้างตามผลงานโดยคํานวนเป็นหน่วย และ3.อัตราและจํานวนค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุดที่ลูกจ้างแต่ละคนได้รับ และเมื่อมีการจ่ายเงินแล้วนายจ้างต้องให้ลูกจ้างลงลายมือชื่อในเอกสารไว้เป็นหลักฐานด้วย กรณีที่นายจ้างจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุดให้แก่ลูกจ้าง โดยการโอนเข้าบัญชีเงินฝากในธนาคารพาณิชย์หรือสถาบันการเงินอื่น ให้ถือว่าหลักฐานการโอนเงินเป็นเอกสารเกี่ยวกับการจ่ายเงินดังกล่าว สําหรับนายจ้างที่ไม่ปฏิบัติตามจะมีความผิดตามกฎหมายโดยมีโทษปรับไม่เกิน 2 หมื่นบาท
อธิบดีกรมสวัสดิการและคุ้มครองแรงงาน กล่าวเพิ่มเติมว่า ในส่วนของนายจ้างที่มีลูกจ้างน้อยกว่า 10 คน สามารถนําแนวปฏิบัติตามกฎหมายดังกล่าวมาใช้ เพื่อป้องกันปัญหาการโต้แย้งสิทธิในเรื่องของการจ่ายค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุดได้ หากมีข้อสงสัยสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เป็นประธานพิธีมอบรางวัลเหมืองแร่สีเขียว (Green Mining Award) ประจำปี 2562
วันจันทร์ที่ 23 กันยายน 2562
ผู้ช่วยรัฐมนตรีฯ เป็นประธานพิธีมอบรางวัลเหมืองแร่สีเขียว (Green Mining Award) ประจําปี 2562
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีมอบรางวัลเหมืองแร่สีเขียว Green Mining Award ประจําปี 2562 ณ  โรงแรมดิ เอมเมอรัลด์ กรุงเทพฯ
วันนี้ (19 กันยายน 2562) เวลา 13.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีมอบรางวัลเหมืองแร่สีเขียว Green Mining Award ประจําปี 2562 พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เข้าด้วย โดยมี นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ และคณะผู้บริหาร ให้การต้อนรับ ณ โรงแรมดิ เอมเมอรัลด์ กรุงเทพฯ
นายธีระยุทธฯ กล่าวว่า กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ (กพร.) ได้ดําเนินนโยบายในการบริหารจัดการทรัพยากรแร่ ด้วยการกํากับดูแลควบคู่การสนับสนุนในด้านต่างๆ เพื่อทําให้ผู้ประกอบการมีมาตรฐานการประกอบการที่ดี ยกระดับมาตรฐานสถานประกอบการให้มีการผลิตที่เป็นมิตรกับสิ่งแวดล้อม มีความรับผิดชอบต่อสังคมและชุมชน ซึ่งถือเป็นการพัฒนาและยกระดับการประกอบอุตสาหกรรมแร่ของประเทศ สอดคล้องตามนโยบายการฟื้นฟูทรัพยากรธรรมชาติและสิ่งแวดล้อม เพื่อสร้างความเติบโตอย่างยั่งยืนเพื่อนําไปปฏิบัติอย่างต่อเนื่องตามมาตรฐาน การสร้างมาตรฐานเหมืองแร่สีเขียว (Green Mining) และมาตรฐานความรับผิดชอบต่อสังคม (CSR-DPIM)
สําหรับพิธีมอบรางวัลเหมืองแร่สีเขียวในครั้งนี้ ได้จัดขึ้นอย่างต่อเนื่องเป็นปีที่ 10 นับตั้งแต่ปี 2553 จนถึงปัจจุบัน โดยผู้ประกอบการที่ได้รับรางวัลเหมืองแร่สีเขียว Green Mining Award ต้องผ่านเกณฑ์การประเมินตามนโยบายเหมืองแร่สีเขียว (Green Mining Policy) ได้แก่ มีความรับผิดชอบต่อสิ่งแวดล้อมและสังคม มีการลด ป้องกัน และแก้ไขผลกระทบด้านสิ่งแวดล้อม การดูแลความปลอดภัยต่อคนงานและชุมชนบริเวณรอบ โดยในปีนี้ มีสถานประกอบการที่ได้รับรางวัลเหมืองแร่สีเขียว จํานวน 41 ราย รางวัลรักษามาตรฐานเหมืองแร่สีเขียว จํานวน 119 ราย รางวัลการดําเนินงานตามมาตรฐาน CSR-DPIM จํานวน 6 ราย และรางวัลการดําเนินงานด้านความรับผิดชอบต่อสังคมอย่างต่อเนื่อง จํานวน 47 ราย #กระทรวงอุตสาหกรรม #เหมืองแร่สีเขียว
รัฐบาลไทย-ข่าวทำเนียบรัฐบาล-ดีเดย์ 10 ม.ค. 63 กรมบัญชีกลาง เริ่มจ่ายตรงเบี้ยยังชีพผู้สูงอายุ และเบี้ยความพิการให้กับผู้มีสิทธิทั่วประเทศ
วันพุธที่ 8 มกราคม 2563
ดีเดย์ 10 ม.ค. 63 กรมบัญชีกลาง เริ่มจ่ายตรงเบี้ยยังชีพผู้สูงอายุ และเบี้ยความพิการให้กับผู้มีสิทธิทั่วประเทศ
กรมบัญชีกลางเตรียมจ่ายตรงเบี้ยยังชีพผู้สูงอายุและเบี้ยความพิการเข้าบัญชีของผู้มีสิทธิโดยตรง โดยจะสามารถจ่ายเงินให้กับผู้มีสิทธิของ อปท. ทั่วประเทศ จํานวน 7,774 แห่ง ได้พร้อมกันทั่วประเทศ 10 มกราคม 2563
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ดําเนินโครงการบูรณาการฐานข้อมูลสวัสดิการสังคม ตามโครงการ e-Payment ภาครัฐ ภายใต้แผนยุทธศาสตร์ฯ National e-Payment Master Plan โดยทําหน้าที่จ่ายเงินตรงเข้าบัญชีผู้มีสิทธิรับเงินสวัสดิการสังคมและเงินอื่นแทนส่วนราชการหรือหน่วยงานที่กํากับดูแลสวัสดิการสังคมแต่ละประเภท ทั้งนี้ กรมบัญชีกลางได้ออกหลักเกณฑ์และวิธีปฏิบัติในการจ่ายเงินเบี้ยยังชีพผู้สูงอายุและเงินเบี้ยความพิการ ตามโครงการบูรณาการฐานข้อมูลสวัสดิการสังคม (e-Social Welfare) เพื่อให้สามารถเบิกจ่ายเงินอุดหนุนแทนองค์กรปกครองส่วนท้องถิ่น (อปท.) ซึ่งกรมบัญชีกลางได้ร่วมมือกับกรมส่งเสริมการปกครองท้องถิ่น (สถ.) จัดทําฐานข้อมูล และได้รับการสนับสนุน การตรวจสอบความถูกต้องของข้อมูลบุคคลจากกรมการปกครอง โดยปีงบประมาณ พ.ศ. 2563 กรมบัญชีกลางได้จัดทําปฏิทินการทํางานสําหรับการจ่ายเงินเบี้ยยังชีพผู้สูงอายุและเบี้ยความพิการ เพื่อให้ผู้มีสิทธิได้ตรวจสอบ ดังนี้
เดือน/ปี วันที่โอนเงินเข้าบัญชีผู้มีสิทธิ
ม.ค. 2563 ศุกร์ที่ 10 ม.ค.63
ก.พ. 2563 ศุกร์ที่ 7 ก.พ.63
มี.ค. 2563 อังคารที่ 10 มี.ค.63
เม.ย. 2563 ศุกร์ที่ 10 เม.ย.63
พ.ค. 2563 ศุกร์ที่ 8 พ.ค.63
มิ.ย. 2563 พุธที่ 10 มิ.ย.63
ก.ค. 2563 ศุกร์ที่ 10 ก.ค.63
ส.ค. 2563 จันทร์ที่ 10 ส.ค.63
ก.ย. 2563 พฤหัสบดีที่ 10 ก.ย.63
หมายเหตุ : กรณีมีการเปลี่ยนแปลงการโอนเงินตามปฏิทินการทํางานฯ กรมบัญชีกลางจะแจ้งให้ทราบล่วงหน้า
“ขณะนี้กรมบัญชีกลางได้เตรียมความพร้อมของระบบฯ เพื่อรองรับการจ่ายเงินดังกล่าวให้มีประสิทธิภาพ โดยวันศุกร์ที่ 10 มกราคม 2563 กรมบัญชีกลางจะจ่ายเงินให้กับผู้มีสิทธิของ อปท. ทั้ง 76 จังหวัด จํานวน 7,774 แห่ง ซึ่งมีผู้มีสิทธิได้รับเบี้ยยังชีพผู้สูงอายุ ตามข้อมูลที่ได้รับจากกรมส่งเสริมการปกครองท้องถิ่น ดังนี้ ผู้สูงอายุจํานวน 8.51 ล้านคน เป็นจํานวนเงิน 5,602 ล้านบาท ผู้พิการจํานวน 1.84 ล้านคน เป็นจํานวนเงิน 1,475 ล้านบาท โดยเงินที่ผู้มีสิทธิได้รับจะถูกโอนเข้าบัญชีเงินฝากของผู้มีสิทธิโดยตรง หากในวันที่ 10 มกราคม 2563 ผู้มีสิทธิรายใดตรวจสอบแล้วพบว่ายังไม่ได้รับเงินโอนเข้าบัญชีฯ ขอให้ผู้มีสิทธินําสมุดบัญชีธนาคารไปติดต่อที่ อปท. ในพื้นที่ เพื่อให้ อปท. ทําการปรับปรุงข้อมูล และทํารายการตกเบิกเพื่อให้ได้รับเงินในเดือนถัดไป” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ พร้อมด้วยผู้บริหารกระทรวงฯ ตรวจเยี่ยมสำนักงานสถิติแห่งชาติ และมอบนโยบายการทำงานร่วมกัน
วันเสาร์ที่ 10 สิงหาคม 2562
รมว.กระทรวงดิจิทัลฯ พร้อมด้วยผู้บริหารกระทรวงฯ ตรวจเยี่ยมสํานักงานสถิติแห่งชาติ และมอบนโยบายการทํางานร่วมกัน
รมว.กระทรวงดิจิทัลฯ พร้อมด้วยผู้บริหารกระทรวงฯ ตรวจเยี่ยมสํานักงานสถิติแห่งชาติ และมอบนโยบายการทํางานร่วมกัน
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม พร้อมคณะ ตรวจเยี่ยมสํานักงานสถิติแห่งชาติ และมอบนโยบายการทํางานร่วมกัน โดยมีนายภุชพงค์ โนดไธสง ผู้อํานวยการสํานักงานสถิติแห่งชาติ พร้อมด้วยผู้บริหาร ข้าราชการสํานักงานสถิติแห่งชาติให้การต้อนรับ ณ ห้องประชุม 401 สํานักงานสถิติแห่งชาติ เมื่อวันที่ 9 สิงหาคม 2562 โดยที่ประชุมได้พูดคุยผ่านทางระบบ Video Conference ไปยังสํานักงานสถิติจังหวัดผู้แทนภาค ได้แก่ สํานักงานสถิติจังหวัดนครสวรรค์ สํานักงานสถิติจังหวัดสมุทรปราการ สํานักงานสถิติจังหวัดร้อยเอ็ด และสํานักงานสถิติจังหวัดสงขลา
**************************
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดงาน Green Mining Award 2016 ยกระดับอุตสาหกรรมเหมืองแร่และอุตสาหกรรมพื้นฐานไทยมุ่งสู่ Green Mining Standard
วันอังคารที่ 31 มกราคม 2560
กระทรวงอุตสาหกรรม จัดงาน Green Mining Award 2016 ยกระดับอุตสาหกรรมเหมืองแร่และอุตสาหกรรมพื้นฐานไทยมุ่งสู่ Green Mining Standard
กระทรวงอุตสาหกรรม จัดงาน Green Mining Award 2016 ยกระดับอุตสาหกรรมเหมืองแร่และอุตสาหกรรมพื้นฐานไทยมุ่งสู่ Green Mining Standard
เมื่อวันที่ 30 มกราคม 2560 นายพรชัย ตระกูลวรนนท์ ผู้ช่วยรัฐมนตรีประจํากระทรวงอุตสาหกรรม เป็นประธานเปิดงาน Green Mining Award 2016 พร้อมมอบโล่รางวัลและประกาศนียบัตรแก่ผู้ได้รับรางวัลเหมืองแร่สีเขียว จํานวน 32 ราย และประกาศนียบัตรสําหรับสถานประกอบการที่รักษามาตรฐานเหมืองแร่สีเขียว จํานวน 71 ราย ณ ห้องแกรนด์บอลรูม ชั้น 3 โรงแรมดิเอมเมอรัลด์ รัชดา
รัฐบาลไทย-ข่าวทำเนียบรัฐบาล-อาเซียนร่วมมือ ร่วมใจ ก้าวไกล ยั่งยืน
วันพฤหัสบดีที่ 12 กันยายน 2562
อาเซียนร่วมมือ ร่วมใจ ก้าวไกล ยั่งยืน
วันพุธที่ 11 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เน้นย้ําในการพบปะหารือกับรัฐมนตรีเศรษฐกิจอาเซียน ว่าประเทศสมาชิกอาเซียนต้องร่วมมือร่วมใจกันเพื่อรับมือกับสงครามการค้า และเพิ่มมูลค่าทางการค้าระหว่างกัน รวมทั้งผลักดันความตกลงหุ้นส่วนทางเศรษฐกิจระดับภูมิภาค หรือ อาร์เซ็ป ให้สําเร็จภายในปีนี้ และส่งเสริมการค้าชายแดน เพิ่มมูลค่าสินค้าเกษตร เตรียมความพร้อมอาเซียนสู่ยุคการปฏิวัติอุตสาหกรรมครั้งที่ 4 พัฒนาเทคโนโลยีดิจิทัลและเมืองอัจฉริยะ ร่วมมือกันแก้ไขปัญหาขยะทะเล สนับสนุนผู้ประกอบการ SMEs และมุ่งพัฒนาแรงงานฝีมือให้สอดคล้องกับความต้องการของตลาด โดยประเทศไทยในฐานะประธานอาเซียนปีนี้ พร้อมร่วมมือกับประเทศสมาชิกตามแนวคิดหลัก “ร่วมมือ ร่วมใจ ก้าวไกล ยั่งยืน”
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กอช. ลงพื้นที่ 6 จังหวัด ช่วยเหลือผู้ประสบอุทกภัยพายุโพดุล”
วันพฤหัสบดีที่ 5 กันยายน 2562
“กอช. ลงพื้นที่ 6 จังหวัด ช่วยเหลือผู้ประสบอุทกภัยพายุโพดุล”
กองทุนการออมแห่งชาติ หรือ กอช. ขานรับนโยบายรัฐมนตรีว่าการกระทรวงการคลัง เร่งลง พื้นที่ 6 จังหวัด ช่วยเหลือผู้ประสบอุทกภัยพายุโพดุล มอบถุงยังชีพให้กับสมาชิก กอช. และประชาชนที่ได้รับความเดือดร้อนในพื้นที่
กองทุนการออมแห่งชาติ หรือ กอช. ขานรับนโยบายรัฐมนตรีว่าการกระทรวงการคลัง เร่งลง พื้นที่ 6 จังหวัด ช่วยเหลือผู้ประสบอุทกภัยพายุโพดุล มอบถุงยังชีพให้กับสมาชิก กอช. และประชาชนที่ได้รับความเดือดร้อนในพื้นที่
วันนี้ (5 ก.ย.) นางสาวจารุลักษณ์ เรืองสุวรรณ เลขาธิการคณะกรรมการกองทุน การออมแห่งชาติ (กอช.) คณะผู้บริหาร และพนักงาน กอช. ลงพื้นท่ีช่วยเหลือผู้ประสบอุทกภัยจากพายุโพดุล และดําเนินการให้ความช่วยเหลือมอบถุงยังชีพให้กับสมาชิก กอช. และประชาชนที่ได้รับความเดือดร้อนในพื้นที่ ประกอบด้วย ข้าวสารอาหารแห้ง น้าดื่ม และของใช้จําเป็น ใน 6 จังหวัด ได้แก่ อุบลราชธานี อํานาจเจริญ ขอนแก่น ร้อยเอ็ด พิษณุโลก และพิจิตร
เลขาธิการ กอช. กล่าวเพิ่มเติมว่า ขอแสดงความห่วงใยและขอส่งกําลังใจไปยัง ผู้ประสบภัยในทุกพื้นที่ และสําหรับสมาชิก กอช. ไม่ต้องกังวลในการส่งเงินออมสะสมต่อเนื่อง เพราะ กอช. ยังคง สภาพการเป็นสมาชิกให้เหมือนเดิม ออมได้เมื่อพร้อม สิทธิในการรับประโยชน์จากการเป็นสมาชิก กอช. ยังคงอยู่ สอบถามข้อมูลเพิ่มเติมได้ที่สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-พม. ชี้แจงประเด็นผลกระทบของคนเร่ร่อนจากการประกาศใช้ พ.ร.บ. รักษาความปลอดภัย พ.ศ. 2558
วันจันทร์ที่ 10 เมษายน 2560
พม. ชี้แจงประเด็นผลกระทบของคนเร่ร่อนจากการประกาศใช้ พ.ร.บ. รักษาความปลอดภัย พ.ศ. 2558
พม. ชี้แจงประเด็นผลกระทบของคนเร่ร่อนจากการประกาศใช้ พ.ร.บ. รักษาความปลอดภัย พ.ศ. 2558
เมื่อวันที่ 8 เม.ย. 60 ที่กระทรวงการพัฒนาสังคมและความมั่นคงของมนุษย์ สะพานขาวกรุงเทพฯ นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ กล่าวถึงกรณีที่มูลนิธิอิสระชน เปิดเผยผลสํารวจสถานการณ์ผู้ใช้ชีวิตในพื้นที่สาธารณะของกรุงเทพมหานคร ประจําปี 2559 มีตัวเลขเพิ่มสูงขึ้น โดยส่วนหนึ่งเกิดจากพระราชบัญญัติธุรกิจรักษาความปลอดภัย พ.ศ. 2558 ที่กําหนดคุณสมบัติของผู้ที่ประกอบอาชีพเจ้าหน้าที่รักษาความปลอดภัย ซึ่งต้องมีวุฒิการศึกษาขั้นต่ํา ระดับ ม.3 ทั้งบางส่วนถูกหักรายได้เป็นค่าชุดทํางานและยึดบัตรประชาชน ส่งผลให้มีผู้ตกงานหรือลาออก มาใช้ชีวิตในที่สาธารณะเพิ่มขึ้น ร้อยละ 10 ซึ่งคาดว่าปี 2560 จะเพิ่มขึ้นอีกไม่ต่ํากว่า ร้อยละ 5
รัฐบาลได้มอบหมายให้กระทรวงการพัฒนาสังคมและความมั่นคงของมนุษย์ (พม.) โดย กรมพัฒนาสังคมและสวัสดิการ (พส.) ร่วมกับสํานักงานตํารวจแห่งชาติ กรุงเทพมหานคร กระทรวงสาธารณสุข และภาคประชาสังคม ดําเนินการสํารวจกลุ่มผู้ใช้ชีวิตในที่สาธารณะ เร่ร่อน ไร้ที่พึ่ง ขอทาน เพื่อให้ความช่วยเหลือคุ้มครองสวัสดิภาพในพื้นที่กรุงเทพมหานคร ตั้งแต่วันที่ 1 มี.ค. 60 ถึง ปัจจุบัน (วันที่ 7 เม.ย. 60) ดังนี้
1) มีผู้ใช้ชีวิตในที่สาธารณะ คนไร้ที่พึ่งรวม 257 ราย โดยได้ดําเนินการให้ความช่วยเหลือคุ้มครองในสถานคุ้มครองคนไร้ที่พึ่ง จํานวน 155 คน ฟื้นฟูและพัฒนาทักษะทางอาชีพ จํานวน 58 ราย ส่งคืนกลับสู่ครอบครัว จํานวน 25 ราย ส่งไปทํางานในสถานประกอบการ (รปภ. 24 ราย แม่บ้าน 1 ราย) และส่งเข้ารับการรักษาในโรงพยาบาลกายและจิต จํานวน 19 ราย
2) จากการสอบประวัติบุคคลดังกล่าว โดยนักสังคมสงเคราะห์ยังไม่ปรากฏว่า มีผู้ประกอบอาชีพ รปภ. ออกมาเป็นผู้ใช้ชีวิตในที่สาธารณะ คนไร้บ้าน เร่ร่อน ไร้ที่พึ่ง ทั้งนี้ การดําเนินการของทีมบูรณาการมีเป้าหมายเพื่อให้ การคุ้มครองกลุ่มคนไร้ที่พึ่งและผู้ใช้ชีวิตในที่สาธารณะ เพื่อให้เข้าถึงสวัสดิการต่างๆ และสามารถดํารงชีวิต โดยพึ่งตนเองได้อย่างมีคุณค่าและศักดิ์ศรีความเป็นมนุษย์
3) กรณี รปภ. ผู้ถูกเลิกจ้าง และต้องการความช่วยเหลือทางกระทรวงการพัฒนาสังคมฯ ร่วมกับ กรมการจัดหางาน กระทรวงแรงงาน ยินดีให้บริการจัดหาตําแหน่งงานที่เหมาะสม โดยพร้อมให้คําแนะนําปรึกษาผ่าน ศูนย์ช่วยเหลือสังคม สายด่วน 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-สธ.เปิดคลินิกหมอครอบครัวตำบลดีลัง จ.ลพบุรี เพิ่มโอกาสเข้าถึงบริการด้านสุขภาพให้ประชาชน
วันศุกร์ที่ 14 กรกฎาคม 2560
สธ.เปิดคลินิกหมอครอบครัวตําบลดีลัง จ.ลพบุรี เพิ่มโอกาสเข้าถึงบริการด้านสุขภาพให้ประชาชน
กระทรวงสาธารณสุข เปิดคลินิกหมอครอบครัวตําบลดีลัง จ.ลพบุรี เพิ่มโอกาสเข้าถึงการบริการด้านสุขภาพ ขณะนี้ทั่วประเทศมีทีมหมอครอบครัวแล้ว 596 ทีม
คาดอีก 10 ปี คนไทยแพทย์เวชศาสตร์ครอบครัวและทีมสหวิชาชีพ 6,500 ทีม เตรียมเพิ่มโรงพยาบาลที่เป็นแหล่งผลิตแพทย์เวชศาสตร์ครอบครัวอีก 71 แห่ง
บ่ายวันนี้ (14 กรกฎาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังตรวจเยี่ยมการปฏิบัติงานและเปิดคลินิกหมอครอบครัวตําบลดีลัง อําเภอพัฒนานิคม จังหวัดลพบุรี ว่ารัฐบาลและกระทรวงสาธารณสุขให้ความสําคัญกับนโยบาย “คลินิกหมอครอบครัว” ที่ช่วยลดความเหลื่อมล้ํา และสร้างโอกาสเข้าถึงบริการของรัฐมุ่งหวังให้ประชาชนเข้าถึงบริการที่มีคุณภาพทัดเทียมกัน โดยใช้ระบบการแพทย์ปฐมภูมิดูแลประชาชนในทุกมิติสุขภาพ มีแพทย์เฉพาะทางด้านเวชศาสตร์ครอบครัว และทีมสหวิชาชีพดูแลประชาชนในสัดส่วนที่เหมาะสม คือ ประชากร10,000คนต่อ1ทีม ขณะนี้การขับเคลื่อนคลินิกหมอครอบครัวได้ผลดี สามารถดําเนินการแล้ว 596 ทีม ใน 12 เขตสุขภาพ ครอบคลุม 76 จังหวัด มีแพทย์ผู้เชี่ยวชาญด้านเวชศาสตร์ครอบครัวจํานวน 700 คน ดูแลประชากร 6,287,809 คน
จากการประเมินผลการดําเนินงานในระยะสั้นเห็นผลชัดเจนใน 3 เรื่อง ดังนี้1.ช่วยลดการใช้บริการที่โรงพยาบาลใหญ่ได้ถึงร้อยละ 60 มีเฉพาะผู้ป่วยที่จําเป็นต้องไปรับบริการ ทําให้แพทย์สามารถเน้นการดูแลเฉพาะทางได้ 2.ลดเวลารอคอยในโรงพยาบาลใหญ่จาก 172 นาที เหลือ 44 นาที 3.ลดค่าใช้จ่ายของประชาชนในการเดินทางไปโรงพยาบาล 1,655 บาท
โดยในปี 2560 นี้ ตั้งเป้าให้โรงพยาบาลศูนย์/โรงพยาบาลทั่วไปทุกแห่งทั่วประเทศ จัดตั้งคลินิกหมอครอบครัวในเขตเมือง และเพิ่มในเขตชนบทอย่างน้อยจังหวัดละ 1 แห่ง รวมเป็น 472 ทีม ซึ่งอีก 10 ปีข้างหน้าในปี 2569 คนไทยจะมีแพทย์เวชศาสตร์ครอบครัวและทีมสหวิชาชีพ 6,500 ทีม และกระทรวงสาธารณสุขร่วมกับราชวิทยาลัยแพทย์เวชศาสตร์ครอบครัวผลิตอีก 5,200 คน ซึ่งระหว่างรอการผลิตได้มีการจัดอบรมระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว” นอกจากนี้ ในปี 2561 ได้เพิ่มโรงพยาบาลที่เป็นแหล่งผลิตแพทย์เวชศาสตร์ครอบครัวอีก 71 แห่ง คาดว่าสามารถผลิตแพทย์ได้เพิ่มอีกเกือบเท่าตัว จากปีละ 270 คน เป็น 500 คน เพื่อให้มีแพทย์ในคลินิกหมอครอบครัวดูแลสุขภาพให้กับคนไทยทุกคน
สําหรับ คลินิกหมอครอบครัวตําบลดีลัง อ.พัฒนานิคม จ.ลพบุรี อยู่ในเครือข่ายโรงพยาบาลส่งเสริมสุขภาพตําบลดีลัง มีทีมหมอครอบครัว ทีมสหวิชาชีพ และมีแพทย์ที่ผ่านการอบรมเวชศาสตร์ครอบครัวเป็นผู้ร่วมให้บริการและให้คําปรึกษาอยู่ประจํา ดูแลประชากร 8,162คน โดยใช้ระบบให้คําปรึกษาแบบเป็นเครือข่าย ทํางานครอบคลุมงานด้านการส่งเสริม ป้องกัน รักษา ฟื้นฟูสภาพ และส่งต่อโรงพยาบาลแม่ข่ายเมื่อเกินขีดความสามารถ มีบริการอาทิ ตรวจรักษาโรคทั่วไป โรคเรื้อรัง มีคลินิกโรคความดันโลหิตสูง เบาหวาน ฝากครรภ์ วางแผนครอบครัว ฉีดวัคซีน ทันตกรรม แพทย์แผนไทย บริการเยี่ยมบ้าน เป็นต้น
************************** 14 กรกฎาคม 2560
รัฐบาลไทย-ข่าวทำเนียบรัฐบาล-สรรพสามิต - ออมสิน เตรียมแจกแอลกอฮอล์เจลล็อตแรก 27 มีนาคมนี้
วันศุกร์ที่ 13 มีนาคม 2563
สรรพสามิต - ออมสิน เตรียมแจกแอลกอฮอล์เจลล็อตแรก 27 มีนาคมนี้
กรมสรรพสามิต จับมือ ธนาคารออมสิน แจกแอลกอฮอล์เจลเพื่อทําความสะอาดมือให้กับประชาชน รวม 1 ล้านชิ้น ผ่านธนาคารออมสิน 1,060 สาขาทั่วประเทศ ล็อตละ 5 แสนชิ้น แจกประชาชน 27 มีนาคม และ 10 เมษายน 2563 เวลา 09.00 น. พร้อมกันที่ธนาคารออมสินทุกสาขาทั่วประเทศ
วันนี้ (13 มีนาคม 2563) นายพชร อนันตศิลป์ อธิบดีกรมสรรพสามิต และประธานกรรมการธนาคารออมสิน และดร.ชาติชาย พยุหนาวีชัย ผู้อํานวยการธนาคารออมสิน ร่วมแถลงข่าวความคืบหน้ามาตรการให้ความช่วยเหลือลูกค้าและประชาชนที่ได้รับผลกระทบจากการแพร่ระบาดของเชื้อไวรัสโคโรนาสายพันธุ์ใหม่ “โควิด-ไนน์ทีน” (Covid-19)
นายพชร อนันตศิลป์ อธิบดีกรมสรรพสามิต เปิดเผยว่า หลังจากที่ได้รับมอบนโยบายจากกระทรวงการคลังให้ส่งเสริมและสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาด โดยการให้สิทธิประโยชน์ทางภาษีในอัตราภาษีศูนย์ของสุราสามทับ (แอลกอฮอล์) เพื่อเป็นการลดต้นทุนทางภาษีและให้มีปริมาณผลิตภัณฑ์ทําความสะอาดมือเพียงพอต่อความต้องการของประชาชน ในการเสริมสร้างความปลอดภัยจากการติดเชื้อไวรัสโคโรนาสายพันธุ์ใหม่ (Covid-19) โดยบูรณาการการทํางานร่วมกันระหว่างธนาคารออมสิน สํานักงานสลากกินแบ่งรัฐบาล และองค์การสุรา เตรียมผลิตและแจกจ่ายผลิตภัณฑ์ทําความสะอาดมือที่ใช้แอลกอฮอล์บริสุทธิ์และควบคุมการผลิตโดยมาตรฐานองค์การสุราให้แก่ประชาชน เพื่อเพิ่มความปลอดภัยจากการติดเชื้อไวรัส จํานวน 1,000,000 ชิ้น ขนาด 25 ml. โดยแจกจ่ายผ่านเครือข่ายออมสินทุกสาขา และอีกกว่า 300,000 ลิตร กรมสรรพสามิตนํามาผลิตเป็นผลิตภัณฑ์ทําความสะอาดมือ โดยจะกระจายไปยังสํานักงานสรรพสามิตภาคที่ 1-10 สํานักงานสรรพสามิตพื้นที่ทุกพื้นที่ทั่วประเทศ โดยในแต่ละพื้นที่จะแจกจ่ายจํานวน 100 ลิตรต่อวัน ซึ่งประชาชนสามารถนําภาชนะมาขอรับได้คนละไม่เกิน 1 ลิตรต่อวัน โดยกําหนดแจกให้กับประชาชนในวันที่ 27 มีนาคม 2563 นี้
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากความร่วมมือดังกล่าว องค์การสุรา กรมสรรพสามิต กําลังเร่งดําเนินการผลิตแอลกอฮอล์เจลเพื่อทําความสะอาดมือให้แล้วเสร็จ จํานวน 1,000,000 ชิ้น ในวันที่ 24 มีนาคมนี้ จากนั้นจะดําเนินการจัดส่งให้สาขาของธนาคารออมสินที่มีอยู่ 1,060 สาขาทั่วประเทศ โดยกําหนดแจกให้กับประชาชนในวันที่ 27 มีนาคม และ 10 เมษายน 2563 นี้ เวลา 09.00 น. พร้อมกันที่ธนาคารออมสินทุกสาขาทั่วประเทศ ในจํานวนล็อตละ 500,000 ชิ้น โดยจะแจกให้แก่ประชาชนคนละ 1 ชิ้น ทั้งนี้ธนาคารจะประชาสัมพันธ์ให้ทราบต่อไป
“ภายใต้โครงการกระทรวงการคลังร่วมใจสู้ภัย Covid-19 ธนาคารออมสิน และหน่วยงานในสังกัดกระทรวงการคลัง กรมสรรพสามิต มีความห่วงใยและให้ความสําคัญในความปลอดภัยต่อสุขภาพอนามัยของประชาชน ในภาวะการแพร่ระบาดของโรค Covid-19 โดยขอเชิญชวนประชาชนร่วมเป็นส่วนหนึ่งในการป้องกันการแพร่ระบาดของโรค Covid-19 และให้ประเทศไทยสามารถก้าวผ่านวิกฤตนี้ไปได้ด้วยดี”